Document ID: 31990R0380

*****
ΚΑΝΟΝΙΣΜΟΣ (ΕΟΚ) αριθ. 380/90 ΤΗΣ ΕΠΙΤΡΟΠΗΣ
της 14ης Φεβρουαρίου 1990
για τη διόρθωση του κανονισμού (ΕΟΚ) αριθ. 63/90 για την προσαρμογή των ισοτιμιών που πρέπει να εφαρμοστούν στο γεωργικό τομέα που καθορίστηκαν από τον κανονισμό (ΕΟΚ) αριθ. 1678/85 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 6 παράγραφος 2 και το άρθρο 6α παράγραφος 2,
Εκτιμώντας:
ότι οι γεωργικές ισοτιμίες που εφαρμόζονται σήμερα καθορίστηκαν από τον κανονισμό (ΕΟΚ) αριθ. 1678/85 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 286/90 (4)· ότι οι ισοτιμίες αυτές προσαρμόστηκαν από τον κανονισμό (ΕΟΚ) αριθ. 63/90 της Επιτροπής (5)·
ότι, μετά από επαλήθευση, αποκαλύφθηκε σφάλμα στον κανονισμό (ΕΟΚ) αριθ. 63/90 όσον αφορά την κατάργηση από τις 11 Ιανουαρίου 1990 για το Ηνωμένο Βασίλειο, στις στήλες «προϊόντα αλιείας», «ποσά μη συνδεόμενα με τον καθορισμό των τιμών», και « όλες οι άλλες περιπτώσεις», για τα οποία η κατάργηση πρέπει να είναι η ίδια με εκείνη που αναφέρεται για την κτηνοτροφία και το γάλα· ότι πρέπει να διορθωθεί αυτό το σφάλμα· ότι πρέπει να επισημανθεί, επιπλέον, ότι για τους τομείς του καπνού και των οπωροκηπευτικών στην Ιταλία η κατάργηση είναι 0 και όχι 0,896 % όπως από σφάλμα αναφέρεται στην εισαγωγή του κανονισμού (ΕΟΚ) αριθ. 63/90·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των Ενδιαφερομένων Επιτροπών Διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα ΧΙ του κανονισμού (ΕΟΚ) αριθ. 1678/85, για τις στήλες «προϊόντα αλιείας», «ποσά μη συνδεόμενα με τον καθορισμό των τιμών» και «όλες οι άλλες περιπτώσεις» το ποσό «0,712669» αντικαθίσταται από το ποσό 0,709729».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Φεβρουαρίου 1990.

Labels: 18
6